b'\n_START_ARTICLE_\n2000 m. Rusijos prezidento rinkimai\n_START_PARAGRAPH_\n2000\xc2\xa0m. Rusijos prezidento rinkimai vyko 2000\xc2\xa0m. kovo 26 d. Tai buvo treti Rusijos prezidento rinkimai \xc5\xa1alies istorijoje. Prie\xc5\xa1 tai du kartus prezidentu buv\xc4\x99s Borisas Jelcinas atsistatydino paskutin\xc4\x99 1999\xc2\xa0m. dien\xc4\x85. Laikinuoju prezidentu iki rinkim\xc5\xb3 buvo paskirtas Vladimiras Putinas. Jis ir nugal\xc4\x97jo \xc5\xa1iuose rinkimuose.\n_START_SECTION_\nKandidatai\n_START_PARAGRAPH_\n\xc5\xa0iuose rinkimuose nor\xc4\x85 dalyvauti parei\xc5\xa1k\xc4\x97 33 kandidatai, ta\xc4\x8diau rinkim\xc5\xb3 komisija \xc4\xafregistravo 12 i\xc5\xa1 j\xc5\xb3. V\xc4\x97liau vienas kandidatas atsisak\xc4\x97 ir rinkimuose dalyvavo 11 politik\xc5\xb3.\n_START_SECTION_\nSteb\xc4\x97tojai\n_START_PARAGRAPH_\nRinkimus steb\xc4\x97jo vietiniai ir u\xc5\xbesienio atstovai. Europos Parlamento steb\xc4\x97tojai po rinkim\xc5\xb3 pateik\xc4\x97 savo ataskait\xc4\x85, kurioje teigiama: \xe2\x80\x9eVienas did\xc5\xbeiausi\xc5\xb3 rinkim\xc5\xb3 pa\xc5\xbeeidim\xc5\xb3 buvo vienod\xc5\xb3 teisi\xc5\xb3 kandidatams pasirodyti TV eteryje nesuteikimas\xe2\x80\x9c, \xe2\x80\x9eD\xc4\x97l labai didelio vald\xc5\xbeios spaudimo nei valstybin\xc4\x97s, nei priva\xc4\x8dios \xc5\xbeiniasklaidos priemon\xc4\x97s negal\xc4\x97jo pateikti teisingos informacijos visuomenei apie rinkimus.\xe2\x80\x9c Steb\xc4\x97tojai taip pat pabr\xc4\x97\xc5\xbe\xc4\x97, kad \xc5\xbeiniasklaidos prane\xc5\xa1imams didel\xc4\x99 \xc4\xaftak\xc4\x85 daro politin\xc4\x97s institucijos._NEWLINE_Taip pat buvo rasta kit\xc5\xb3 svarbi\xc5\xb3 rinkim\xc5\xb3 pa\xc5\xbeeidim\xc5\xb3, kurie gal\xc4\x97jo nulemti lengv\xc4\x85 V. Putino pergal\xc4\x99 pirmame rate.\n_START_SECTION_\nRezultatai\n_START_PARAGRAPH_\nRinkimuose V. Putinas gavo 39 740 467 balsus, tai sudar\xc4\x97 52,94\xc2\xa0% bals\xc5\xb3. Genadijus Ziuganovas (Komunist\xc5\xb3 partijos narys) liko antras\xc2\xa0\xe2\x80\x93 29,21\xc2\xa0% bals\xc5\xb3._NEWLINE_Did\xc5\xbeiausi\xc4\x85 palaikym\xc4\x85 V. Putinas gavo Ingu\xc5\xa1ijoje\xc2\xa0\xe2\x80\x93 85,42\xc2\xa0%, ma\xc5\xbeiausi\xc4\x85\xc2\xa0\xe2\x80\x93 \xc4\x8ce\xc4\x8d\xc4\x97nijoje (29,65\xc2\xa0%).'